સામગ્રી: સાઉદીના અગાઉના શાસકોએ કહ્યું હતું કે "સમાજ વિરોધ કરતો હોવાથી" મહિલાઓ વાહન ન ચલાવી શકે

સાઉદી અરેબિયામાં મહિલાઓ હવે ફૂટબોલ મેચ નિહાળવા જઈ શકશે. મહિલાઓ સૈન્યમાં અને ગુપ્તચર સેવામાં જોડાઈ શકશે, પણ લડાઈમાં ભાગ નહીં લઈ શકે. મહિલાઓ માટેની સૌપ્રથમ સાયકલ સ્પર્ધા પણ યોજવામાં આવી હતી. 

હવે મહિલાઓ માટે કાર ડ્રાઈવિંગ પરનો પ્રતિબંધ 24 જૂનથી ઉઠાવી લેવાયો.

સાઉદી અરબમાં મહિલાઓને સૌપ્રથમવાર ડ્રાઈવિંગ લાયસન્સ આપવામાં આવ્યાં હતાં. 

જોકે, વ્યાપક સમાનતા માટે ઝૂંબેશ ચલાવનાર મહિલા અધિકાર કર્મશીલોની સલામતી તથા સ્થિરતાની અવગણનાની શંકાને આધારે ગયા મહિને ધરપકડ કરવામાં આવી હતી.

હજુ પણ પુરુષપ્રધાન સમાજ

પાટવી કુંવર મોહમ્મદ બિન સલમાન સાઉદી અરેબિયાના આધુનિકીકરણના કાર્યક્રમના શિલ્પી છે

સાઉદી અરેબિયાના 32 વર્ષના પાટવી કુંવર અને વર્તમાન નેતા મોહમ્મદ બિન સલમાન કહે છે કે તેઓ દેશને આધુનિક બનાવવા અને 'ઉદારમતવાદી ઇસ્લામ'ને પરત લાવવા ઇચ્છે છે.

મોહમ્મદ બિન સલમાન 'વિઝન 2030' હેઠળ જે વ્યાપક કાર્યક્રમ આગળ ધપાવી રહ્યા છે તેના એક ભાગરૂપે મહિલાઓ સંબંધી ફેરફાર કરવામાં આવ્યા છે.

જોકે, ચેથમ હાઉસનાં સીનિયર રિસર્ચ ફેલો જેન કિન્નિમોન્ટે 2017ના અંતે નોંધ્યું હતું કે આ પગલાંઓ 'રાજકીય ઉદારીકરણ સાથે મેળ ખાતાં નથી.'

મહિલાઓના અધિકારના સંદર્ભમાં સાઉદી અરેબિયા સૌથી વધુ નિયંત્રણો ધરાવતા દેશો પૈકીનો એક બની રહ્યો છે. 

શું તમે આ વાંચ્યું?

વર્લ્ડ ઇકોનોમિક ફોરમના 2017ના ગ્લોબલ જેન્ડર ગેપ ઇન્ડેક્સમાં આવરી લેવાયેલા કુલ 144 દેશોમાં સાઉદી અરેબિયાનો ક્રમ 138મો છે.

આ અત્યંત રૂઢિચુસ્ત દેશમાં એવાં અનેક કામ છે, જે મહિલાઓ કરી શકતી નથી. એ પૈકીનાં પાંચ કામ આ મુજબ છે. 

1. બૅન્ક અકાઉન્ટ

સાઉદી અરેબિયામાં મહિલાઓએ બે વર્ષ પહેલાં પ્રથમ વખત મતદાન કર્યું હતું

સાઉદી અરેબિયાની મહિલા તેના પુરુષ સાથીની પરવાનગી વિના બૅન્કમાં ખાતું ખોલાવી શકતી નથી. તેનું કારણ સાઉદી અરેબિયાની ગાર્ડિઅનશીપ સિસ્ટમ છે. 

સ્થાપના થઈ ત્યારથી સાઉદી અરેબિયા ઇસ્લામની ચુસ્ત શાખા, વહાબી સંપ્રદાય સાથે સંકળાયેલું રાષ્ટ્ર રહ્યું છે.

વહાબી સંપ્રદાયના નિયમ અનુસાર, દરેક મહિલાનો એક પુરુષ પાલક હોવો જોઈએ, જે તેના માટે મહત્ત્વના નિર્ણયો કરે. 

હ્યુમન રાઈટ્સ વૉચ સંગઠન સહિતના ઘણાએ આ ગાર્ડિઅનશિપ સિસ્ટમની આકરી ટીકા કરી છે. 

હ્યુમન રાઈટ્સ વૉચના જણાવ્યા મુજબ, ગાર્ડિઅનશિપ સિસ્ટમ મહિલાઓને દેખીતી રીતે "પોતાના નિર્ણય જાતે ન લઈ શકતા...\nઅગાઉની સામગ્રીનો સારાંશ નીચે મુજબ કરી શકાય છે:
મહિલાઓને અનેક નવી છૂટછાટ આપવાને કારણે સાઉદી અરેબિયા છેલ્લા કેટલાક મહિનાઓથી સમાચારમાં ચમકી રહ્યું છે.